विद्यार्थी जीवन मनुष्य का सबसे अमूल्य समय
विद्यार्थी जीवन मनुष्य जीवन का सबसे अमूल्य समय है। इसका उपयोग कर हम बुद्धिमान, लक्ष्यवान और देशभक्ति से ओतप्रोत शिक्षा प्राप्त कर अच्छे नागरिक बन सकते हैं। मात्र आपका लक्ष्य परीक्षा में प्रतिशत न बनाना होकर सर्वांगीण विकास का होना चाहिए। तभी आप देश की सच्ची सेवा कर सकते हैं।
शैक्षणिक संस्था वेदांत गुरुकुल माविद्यापीठ के आयोजित 12वां वार्षिक खेलकूद उत्सव में आरक्षक प्रियंका डावर ने यह बात कही। अतिथियों ने मां सरस्वती, भारत माता व स्वामी विवेकानंद के चित्र की पूजा अर्चना की। प्रियंका डावर ने मशाल जलाकर खेलकूद प्रतियोगिता की शुरुआत की। अतिथियों का श्रीफल भेंटकर विद्यार्थियों ने स्वागत किया। छात्रा दिव्या चौहाण गीत एक देश एक संदेश व सुविचार शिक्षिका जयश्री पाठक ने प्रस्तुत किया। प्राचार्य छोटूलाल सोनी ने तीन दिनी कला व खेलकूद पर्व की जानकारी दी। इसमें पहले दिन चित्रकला, भाषण, सुंदर लेखन, स्मरण शक्ति, दीप सज्जा, रंगोली प्रतियोगिता हुई। इस दौरान सुनंदा महाले, छाया सोनी, मनोरमा गोरे, संगीता पंवार, गायत्री सोनी, रेखा कुलकर्णी, अनिता पटेल, संध्या कुलकर्णी सहित अन्य लोग उपस्थित थे।
रोजगार मेला कल कसरावद में- महेश्वर | जनपद पंचायत स्तरीय महेश्वर व कसरावद के संयुक्त मेला 30 िदसंबर को सामुदायिक प्रशिक्षण भवन कसरावद में होगा। सुबह 11 से शाम 4 बजे मेले में विभिन्न कंपनियों के प्रतिनिधि मौजूद रहेंगे। 8वीं, 10वीं व 12वीं उत्तीर्ण आवेदन कर सकते हैं। सीईओ एसके शर्मा ने बताया मेले में योजनाओं की जानकारी देंगे।
मशाल जलाकर स्पर्धा की शुरुआत करते अतिथि।
hin_Deva hin_Deva hin_Deva hin_Deva hin_Deva